จากที่เคยถามไปค่ะ ปกติเป็นคนที่ประจำเดือนมาไม่ตรง มาล่าสุดวันที่18 พ.ค. มีพสพ.กับแฟนวันที่25 พ.ค.ตรวจการตั้งครรถ์ไปสองครั้งวันที่12 และ 16 มิ.ย. ขึ้นขีดเดียวทั้งสองครั้ง ตอนนี้ประจำเดือนยังไม่มาเลย สามารถกินยาสตรีได้รึเปล่า หรือมีวิธีไหนที่ทำให้ประจำเดือนมาคะ
สวัสดีค่ะอาการประจำเดือนไม่มานั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนไม่มาหรือมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้น ส่วนในกรณีนี้หากทดสอบอย่างถูกต้องแล้วไม่พบการตั้งครรภ์ก็น่าเชื่อถือได้ค่ะการที่จะทำให้ประจำเดือนมาสม่ำเสมอได้นั้นขึ้นกับสาเหตุค่ะ ส่วนการรับประทานยาสตรีที่มักมีฮอร์โมนเพศหญิงผสมอยู่ด้วยอาจทำให้ฮอร์โมนในร่างกายแปรปรวนมากยิ่งขึ้นได้แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ